**ОИК – БРЕЗНИК**

Протокол № 27

04.11.2023 г.

Днес, 04.11.2023 г. се проведе заседание на ОИК - Брезник.

Присъстват всички членове.

Заседанието се откри в 14:00 часа и председателствано от Светлана Петкова –председател

За протоколчик е определена Павлина Соколова.

Председателят на комисията предложи следния дневен ред:

1. Закриване на Подвижна избирателна секция.

2. Разглеждане на жалба

3. Разни.

След проведено гласуване с 11 гласа ЗА и 0 ПРОТИВ дневният ред е приет.

На заседанието докладва Светлана Петкова.

**По т. 1.** **от дневния ред:** Предлагам проект на Решение за закриване на подвижна секционна избирателна комисия с № 140800018 в община Брезник., както следва:

На основание чл. 87, ал. 1 и във връзка с чл. 90, ал.1 от ИК и Решение № 2599-МИ 05.10.2023г. на ЦИК и издадена Заповед на Вр.И.Д. кмет на община Брезник, ОИК – Брезник

Р Е Ш И:

Закрива подвижна избирателна комисия № 140800018. Освобождава назначените членове на ПСИК и анулира издадените им удостоверения.

Решението подлежи на обжалване в тридневен срок пред ЦИК.

След проведено гласуване с 11 гласа ЗА и 0 ПРОТИВ решението бе прието под № 115

-МИ.

**По т. 2.** **от дневния ред:**  Постъпила е жалба от Мирела Валериева Андреева, ЕГН:…., входирана под № 49/03.11.2023 год. в 16:45 часа във входящия регистър на ОИК Брезник, заведена под № 6 в Регистър на жалбите и сигналите за неправилно попълване на протоколите и отчитане на изборните резултати в СИК № 140800012. В жалбата се твърди, че при предаването на бюлетините членовете на СИК № 140800012 не полагат втори печат върху същите, преди да бъдат пуснати в избирателната урна. Също така се твърди, че при преглеждане на видеоматериала за онлайн излъчването на преброяването се вижда как същото това нарушение е било поправено едва при започване на преброяването. На 30.10.2023 г. при предаването на протоколите за отчитане на резултатите от гласуването за общински съветници и кмет на община между СИК и ОИК, се установи, че СИК № 140800012 ще трябва да извърши повторно преброяване на бюлетините пред ОИК-Брезник, поради допуснати грешки в отразяване резултатите от гласуването. След като се събраха членовете на СИК 140800012, започна ново преброяване на бюлетините пред ОИК-Брезник. Между членовете на СИК № 140800012 и определен от ОИК неин член, с решение № 113-МИ/01.11.2023 г., се подписаха протоколи за предаване на сгрешен формуляр и приемане на нов формуляр на протокол – Приложение № 88-МИ, както следва: За кмет на община – сгрешен формуляр на протокол с фабричен № 140800000021003, и нов формуляр, с фабричен № 14080000210017; За общински съветници – сгрешен формуляр на протокол с фабричен № 1408000000010013, и нов формуляр, с фабричен № 1408000000010027; Със същите фабрични номера са налични като сканирани протоколи на сайта на ЦИК - https://results.cik.bg/. От сканираните протоколи се забелязва, че броят недействителни гласове за кмет на община, намерени в избирателната кутия, е 3. Това е броят на намерените бюлетини, които бяха без положен втори печат на СИК. От сканираните протоколи се забелязва също, че броят недействителни гласове за общински съветници, намерени в избирателната кутия, е 8. Три от тях бяха бюлетини без положен втори печат на СИК, във връзка с жалбата предлагам следния проект на решение:

Във връзка с гореизложеното и на основание чл. 87, ал. 1, т. 22 от Изборния кодекс, Общинската избирателна комисия – Брезник,

Р Е Ш И:

Намира жалбата, входирана под № 49/03.11.2023 год. в 16:45 часа във входящия регистър на ОИК Брезник за неоснователна и я оставя без уважение.

Решението подлежи на обжалване пред ЦИК в тридневен срок от обявяването му.

След проведено гласуване с 11 гласа ЗА и 0 ПРОТИВ решението бе прието под № 116-МИ.

Протоколчик: .......………………

/П. Соколова/

Председател: ……………..………

/С. Петкова /

Секретар :……………………

/Г. Мирчева-Теофилова/